আমি তখন বুয়েটে শেষ বর্ষে, আহসানউল্লাহ হলে থাকি। একদিন হলে চাপা উত্তেজনা লক্ষ্য করলাম, খোঁজ নিয়ে জানলাম হলের এক রুমে ‘হোমো’ ধরা পরেছে। হলের এক ছেলে আরেক ছেলেকে প্রেমপত্র লিখেছে, সেই প্রেমপত্র উদ্ধার হয়েছে, এবং কোন কোন ছাত্রের দাবী, তাদেরকে প্রেমরত অবস্থায় দেখা গেছে। এই যুগলকে হল থেকে অবিলম্বে বহিষ্কারের জন্য প্রভোস্ট স্যারের কাছে দাবী গেল। প্রভোস্ট স্যার বললেন হলের নীতিমালার কোথাও বলা নেই যে সমকামিতার কারণে ছাত্র বহিষ্কার করা যায়। তবে ছাত্রদের দাবীর মুখে কোন এক ছুতো ধরে তাদেরকে হল থেকে বহিষ্কার করা হয় (অথবা তারাই হল ছেড়ে চলে যায়, আমার ঠিক মনে নেই)।